מחמוד חסן

מחמוד איברהים חסן (נולד ב-1 באוקטובר 1994) הידוע יותר בכינויו טרזגה הוא כדורגלן מצרי המשחק בעמדת הקשר בטרבזונספור ובנבחרת מצרים.

קריירת מועדונים

חסן גדל במחלקת הנוער של אל אהלי קהיר. את הופעת הבכורה שלו בקבוצה ערך במסגרת ליגת האלופות של אפריקה לשנת 2012. בעקבות כישוריו הרבים וסגנון המשחק שלו אשר הזכירו את דויד טרזגה הצרפתי, קיבל המצרי את הכינוי טרזגה.

באפריל 2013 הוצע לו ללכת לניס הצרפתית לאחר שהרשים מאוד באליפות אפריקה עד גיל 20. בדצמבר 2013 הוא קושר למועדונים אירופאים מעוטרים בדמותם של סלטיק ונוטינגהאם פורסט.

באוגוסט 2015 טרזגה צורף בהשאלה לאנדרלכט עם אופציית רכישה בסוף העונה. את הופעת הבכורה שלו במדי הקבוצה ערך ב-27 בדצמבר 2015 נגד וסטרלו כאשר נכנס כמחליף בדקה ה-82.

כבר במרץ 2016 אנדרלכט הודיעה על מימוש אופציית הרכישה של טרזגה ורכשה אותו מאל אהלי בעבור סכום משוער של 2.2 מיליון אירו ובחודש מאי המעבר הפך לרשמי.

בעונת 17–2016 שיחק בהשאלה במדי מוסקרון ורשם ארבעה שערים בעשרים הופעות. בעונת 2017 הושאל לקסימפשה הטורקית. בקיץ 2018 חתם באופן קבוע בקסימפשה. ביולי 2019 חתם באסטון וילה מהפרמייר ליג.

ב-4 ביולי 2022 נמכר לטרבזונספור מאסטון וילה תמורת 4 מיליון אירו.

נבחרת מצרים

ב-30 באוגוסט 2014 טרזגה ערך את הבכורה שלו במדים הלאומים של מצרים כאשר הוא בן 19 ועשרה חודשים בלבד. מאז הוא היה לחלק קבוע בהרכב של הפרעונים. הוא נבחר על ידי המאמן הקטור קופר לשחק בקביעות בהרכב הפותח של המצרים במסגרת גביע אפריקה לאומות 2017.

תארים
לאומיים
 גביע אפריקה לאומות עד גיל 20 לשנת 2013
 סגנית גביע אפריקה לאומות 2017

קישורים חיצוניים

הערות שוליים

כדורגלנים מצרים
קשרי כדורגל מצרים
כדורגלני אל-אהלי (קהיר)
כדורגלני אנדרלכט
כדורגלני מוסקרון
כדורגלני קסימפאשה
כדורגלני אסטון וילה
כדורגלני טרבזונספור
כדורגלני נבחרת מצרים
כדורגלני גביע אפריקה לאומות 2017
כדורגלני מונדיאל 2018
כדורגלני גביע אפריקה לאומות 2019
כדורגלני גביע אפריקה לאומות 2021
ספורטאים זרים בבלגיה
ספורטאים זרים בטורקיה
ספורטאים מצרים באנגליה
מצרים שנולדו ב-1994